פגישה עם פוטין - והפצצה: ריטואל התקיפות המיוחסות לישראל
לכאורה מדובר בשגרה של הפצצות ישראליות בסוריה אך התקיפה המיוחסת האחרונה משמעותית יותר. בעבר נטען כי לפני תקיפות נפגש רה"מ עם הנשיא הרוסי ומציג לו מפות • פרשנות
אחת למספר שבועות מדווחת תקיפה ישראלית בסוריה ולכאורה מדובר כבר באירוע שגרתי, אך התקיפה שדווחה הלילה (רביעי) משמעותית יותר מהקודמות לה.
התקיפה הזו, כמו רוב התקיפות שהתבצעו לאחרונה, התרחשה זמן קצר לאחר שראש הממשלה בנימין נתניהו נפגש עם נשיא רוסיה ולדימיר פוטין. בעבר נשמעו טענות כי נתניהו מגיע לפגישות אלו עם מפות מדויקות וחומרי מודיעין אותם הוא מציג לפוטין. בפגישות מסביר ראש הממשלה לנשיא הרוסי מה מטריד את ישראל ומה ברצונה לבצע.
תאונה בבקעה: 3 פצועים קשה בהתנגשות בין משאית ורכב פרטי
הפעם, לפי הדיווחים, התקיפה ישראל חלק מקומפלקס תעשייתי צבאי שכבר הופצץ לפי טענות הסורים בדצמבר האחרון וגם ב-2015. הסורים מגיבים באש לעבר החימושים ולא לעבר כלי הטיס הישראלים. הסורים אמנם טוענים כי הם מצליחים ביירוטים אך נראה כי המבנה עצמו נפגע.
ככל ששגרת ההפצצות האלו תימשכנה, יש לצפות כי הנשיא הסורי אסד יצבור בטחון ביציבות שלטונו. לאסד יהיה חשוב להראות כי הוא מצליח לשמור על ריבונותו במדינה, ולכן עם כל תקיפה כזו עולה הסיכון לתגובה סורית.
מתאמים לפני התקיפות? נשיא רוסיה פוטין וראש הממשלה נתניהו(רויטרס)
הצבא הסורי פרסם הבוקר הודעה בה נכתב כי לפנות בוקר ביצעו מטוסי חיל האוויר הישראלי תקיפה מתוך שטח לבנון לכיוון בסיס צבאי בפרברי דמשק.
בהמשך ההודעה צוין כי ההתקפות הללו "מייצגות ניסיונות נואשים, שמטרתם להגביר את הכוח של ארגוני הטרור שמובסים על ידי הכוחות הצבאיים הסוריים ובנות בריתה של סוריה". עוד מסרו כוחות צבא אסד כי מערך הנ"מ "השמיד את רוב הטילים הישראליים שנורו לעבר המתקן", והוסיפו, "אנו מטילים על ישראל את האחריות המלאה על ההשלכות המסוכנות של הרפתקאותיה התוקפניות הפזיזות״.
"רוסיה ניסתה לשכנע ישראל שלא לתקוף מפעלי נשק בלבנון וסוריה" |
דיווחים בסוריה: ישראל תקפה ליד דמשק; "מערכות ההגנה הגיבו" |
צבא סוריה מאשר: ישראל תקפה בפרברי דמשק - מתוך שטח לבנון |
צבא וביטחון רפי רשף - כתבות חזית בצפון